Kontrec je člansko kariero začel pri ljubljanskem klubu Olimpija Hertz v jugoslovanski ligi v sezoni &lt;a href="Jugoslovanska%20hokejska%20liga%201985/86"&gt;1985/86&lt;/a&gt;. V klubu je počasi prevzemal vse pomembnejšo vlogo in v sezoni &lt;a href="Jugoslovanska%20hokejska%20liga%201990/91"&gt;1990/91&lt;/a&gt; je bil z enaintridesetimi goli in štirinajstimi podajami eden boljših strelcev Olimpije. Leta 1991 je prvič nastopil na Svetovnem prvenstvu v hokeju na ledu za jugoslovansko reprezentanco. Na sedmih tekmah je dosegel po en gol in podajo, reprezentanca pa je v skupini B zasedla šesto mesto. V sezoni &lt;a href="Slovenska%20hokejska%20liga%201992/93"&gt;1992/93&lt;/a&gt; je dosegel devetindvajset golov in enaindvajset podaj. Leta 1993 je nastopil na svojem prvem Svetovnem prvenstvu za slovensko reprezentanco. Na treh tekmah je dosegel dva gola in tri podaje, reprezentanca pa je zasedla četrto mesto. V sezoni &lt;a href="Slovenska%20hokejska%20liga%201994/95"&gt;1994/95&lt;/a&gt; je z Olimpijo osvojil svoj prvi naslov državnega prvaka. Leta 1995 je na Svetovnem prvenstvu dosegel pet podaj na štirih tekmah, reprezentanca pa je zasedla sedmo mesto. V sezoni &lt;a href="Slovenska%20hokejska%20liga%201995/96"&gt;1995/96&lt;/a&gt; je z dvaindvajsetimi goli in dvainpetdesetimi podajami Olimpiji pomagal do drugega zaporednega naslova državnega prvaka. Tako pri Olimpiji, ko tudi v reprezentanci se je uveljavil kot član napada Jan-Kontrec-Zupančič.